развлекателни шеги за Колеги
Грузински големец решил да си ушие костюм. В интернет магазин си поръчал най-скъпият плат. Отива при шивача. А той му казва:
- Ай, ти си такъв голям човек, плата е недостатъчно. Няма да стигне за костюм.
Отива при друг същото. Опитал да поръча още плат, за съжаление плата е свършил. Почнал да обикаля от шивач на шивач в Тбилиси. На всякъде му отказват. Човека е голям, плата е малко. На края един стар шивач му казал:
- Имам познат колега - арменец в Ереван. Отиди при него.
Какво да прави човека дигнал се и в Ереван. Шивача му взел мерките огледал плата и му казва:
- Другата седмица ще е готов може да минеш да си го вземаш.
Отива другата седмица. Шивача му дава панталона да мери. Всичко точно. С джобове и на дължина добре никъде не го стяга или опъва.
- Ще мериш ли сакото?
Мери сакото и то ОК. Радостен плаща, а шивача пита:
- Ще мериш ли жилетката?
Шашнат грузинеца мери и жилетката. Удобна с джобчета. Решил да попита:
- Аз обикалях в Тбилиси и всички ми казваха ти си голям човек материята е малко за костюм, а тук стигна и за жилетка?
- Така е защото в Тбилиси си голям човек, а в Ереван си мижитурка. Ще мериш ли шапката?